Zajedno iftar i Thanksgiving. 25/11/02 - 2002-11-25
Dodjite na iftar, pozivaju američki muslimani svoje komšije svih vijera na Dan zahvalnosti, odnosno Thanksgiving.
Amerikanci se pripremaju za proslavu nacionalnog praznika, Dana zahvalnosti, što je dan slavljenja, dobrog prijateljstva i pružanja zahvalnosti za božji blagoslov. Ove godine Dan zahvalnosti dolazi sredinom muslimanskog svetog mjeseca Ramazana. Ovom prilikom američki muslimani pozivaju Amerikance drugih vjera da im se pridruže u iftaru. Nešto je iza 5 sati poslije podne u turskom restoranu kod Washignton DC-a, Simit and Kebab. Ozkan Erenoglu i njegovi suradnici pripremaju tradicionalni objed, iftar, za mušterije koje čekaju zalazak sunca. Mi služimo specijalnu halal hranu, što znači odgovarajuće meso ili druge namirnice za muslimane, imamo mušterije koje dolaze za iftar, ili dolaze pola sata prije da pokupe hranu i odnesu je kući, kaže Ozkan Erenoglu, koji provodi čitav dan pripremajući hranu, striktno se i sam suzdržavajući od jela sve do zalaska sunca, što ponekad zbunjuje njegove mušterije koji nisu muslimani. Kao muslimani u ovom društvu, imamo obavezu da drugima kažemo o svojoj vjeri, možda ne riječima, ali svakako ponašanjem. Trebamo im pokazati ljepotu Islama i da ih navedemo na razmišljanje odakle dolazi ta ljepota, kaže Ozkan Erenoglu. To je također politika Vijeća američko-islamskih odnosa sa sjedištem u Washingtonu, kaže njegov direktor Nihal Awad. Svake godine mi ovdje podstičemo muslimane širom zemlje da komuniciraju s medijima, s javnošću, i tokom svojih aktivnosti tokom Ramazana da pozovu ljude da pobliže pogledaju Islam putem interakcije s muslimanima, i da vide kako muslimani žive, kako prakticiraju svoju vjeru. Osobito tokom Ramazana mi podstičemo ljude da organiziraju otvorene večere--s obzirom da je iftar nakon zalaska sunca, mogao bi se poklopiti s vremenom kada ljudi obično večeraju, kaže Nihal Awad. Muslimanski centar u Silver Springu, savezna država Maryland, je organizirao svoj prvi otvoreni iftar ove godine, kome je prisustvovalo oko 300 ljudi. Uglavnom su pitali o hrani i molitvama, o načinu na kojeg se molimo. Mislim da je divno razmijeniti ideje--mi govorimo o kršćanstvu i islamu i mislim da je jako dobro da se poznajemo, jer se tako ugodnije osjećamo, kaže Zarina Mirza. Amy Stone, ne-muslimanka takav događaj smatra informativnim i ugodnim. Govorili smo o Ramazanu, o važnosti iftara, o tome zašto je prorok Muhamed pozvao ljude da poste, o važnosti da se svi okupimo kao ljudi i shvatimo kulture i kuhinju drugih, kaže Amy Stone. Za vjernike, to je tradicija koja se dijeli s ugodnošću i ponosom.